

LATVIJAS REPUBLIKA

### VECPIEBALGAS NOVADA PAŠVALDĪBA

Reģ. Nr. 90000057259,

Alauksta iela 4, Vecpiebalga, Vecpiebalgas pagasts, Vecpiebalgas novads, LV – 4122

 tālr.: 641 07279, fakss: 64161969, vecpiebalga@vecpiebalga.lv, www.vecpiebalga.lv

Vecpiebalgas novada Vecpiebalgas pagastā

**APSTIPRINĀTS**

ar Vecpiebalgas novada domes

2017.gada 27.aprīļa sēdes lēmumu Nr.3

(protokols Nr.7)

**Vecpiebalgas novada pašvaldības**

 **uzņēmēju konsultatīvās padomes nolikums**

Izdots saskaņā ar

likuma „Par pašvaldībām” 61.pantu un 15.panta

pirmās daļas 10.punktu

1. **Vispārīgie jautājumi**
2. Vecpiebalgas novada pašvaldības Uzņēmēju konsultatīvā padome (turpmāk tekstā - Padome) ir Vecpiebalgas novada domes (turpmāk - Domes) izveidota institūcija ar padomdevēja tiesībām uzņēmējdarbības attīstības sekmēšanas jautājumu risināšanā.
3. Padomi veido uzņēmēju nozaru deleģētie pārstāvji no uzņēmumiem, kuri ir reģistrēti un veic saimniecisko darbību Vecpiebalgas novada administratīvajā teritorijā.
4. Padome konsultē domi uzņēmējdarbības vides pilnveidošanas  jautājumos, pārstāv nozaru uzņēmēju intereses Vecpiebalgas novadā un darbojas uz brīvprātības principiem.
5. Pašvaldības intereses Padomē pastāvīgi pārstāv Vecpiebalgas novada domes priekšsēdētājs, izpilddirektors un Vecpiebalgas novada domes priekšsēdētāja norīkota persona (turpmāk kopā saukti – atbildīgie Pašvaldības pārstāvji).
6. Padomes lēmumiem ir konsultatīvs raksturs.
7. **Padomes darbības mērķi un uzdevumi**
8. Padomes darbības mērķis ir sekmēt uzņēmējdarbības attīstību Vecpiebalgas novadā un uzturēt efektīvu dialogu starp Vecpiebalgas novada pašvaldību (turpmāk – pašvaldība) un vietējiem uzņēmējiem, tādejādi veicinot viedokļu apmaiņu un tādu lēmumu pieņemšanu, kas ir saskaņā ar pastāvošajiem normatīvajiem aktiem un pozitīvi ietekmē uzņēmējdarbības vidi un uzņēmējdarbības attīstību novadā.
9. Padomes uzdevumi ir:
	1. Domes izstrādāto normatīvo aktu un stratēģiskās plānošanas dokumentu izskatīšana, priekšlikumu izstrādāšana un iesniegšana Domei;
	2. novada attīstības un citu stratēģiski svarīgu plānošanas dokumentu ietekmes izvērtēšana uz uzņēmējdarbības vidi un uzņēmējdarbības attīstību novadā;
	3. nozīmīgu attīstības un investīciju projektu ietekmes izvērtēšana uz sociāli ekonomisko attīstību novadā un to atbilstību Vecpiebalgas novada stratēģiskajiem mērķiem un attīstības plānošanas dokumentiem;
	4. kopīgu projektu ierosināšana un īstenošana sadarbībā ar Domi, lai veicinātu novada sociāli ekonomisko attīstību;
	5. veicināt uzņēmēju līdzdalību Vecpiebalgas novada mārketinga pasākumos;
	6. noskaidrot Vecpiebalgas novada nozaru uzņēmēju viedokli dažādos viņus interesējošos jautājumos un sagatavot priekšlikumus to risināšanai;
	7. apzināt un apkopot ar uzņēmējdarbību saistītās aktuālās problēmas un iespēju robežās veicināt savstarpējo informācijas apmaiņu starp nozaru uzņēmējiem;
	8. citi uzdevumi, kas saistīti ar uzņēmējdarbības vides uzlabošanu novadā.
10. **Padomes tiesības un pienākumi**
11. Padomes tiesības ir:
	1. lūgt Padomes darbam nepieciešamo informāciju no domes struktūrvienībām un pašvaldības iestādēm;
	2. sagatavot priekšlikumus par 6.punktā minētajiem jautājumiem un iesniegt tos Domes vadībai vai deputātiem.
12. Pēc Padomes ierosinājuma uz Padomes sēdēm var tikt pieaicināti Domes darbinieki (amatpersonas), lai informētu par aktualitātēm attiecīgajā nozarē.
13. **Padomes izveidošana, sastāvs un darba organizācija**
14. Padomes locekļi ir Domes apstiprināti Vecpiebalgas novada nozaru uzņēmumu pārstāvji. Padome tiek apstiprināta uz vienu gadu.
15. Padomes sastāvu veido līdz 15 (piecpadsmit) locekļiem, kuri pārstāv Vecpiebalgas novada uzņēmumus. Prioritāri Padomes sastāvā tiek ievēlēti pārstāvji no šādām nozarēm:
	1. ražošana (lauksaimniecība, mežsaimniecība, kokapstrāde, metālapstrāde zivsaimniecība) – līdz 4 pārstāvji;
	2. būvniecība - līdz 2 pārstāvji;
	3. tirdzniecība un cita veida pakalpojumi– līdz 2 pārstāvji;
	4. restorāni un ēdināšana - līdz 2 pārstāvji;
	5. tūrisma nozare - 1 pārstāvis;
	6. finanšu institūcijas – 1 pārstāvis;
	7. citas neminētās nozares – līdz 3 pārstāvji.
16. Padomes locekļus izvirza katras nozares darba grupās (izvirzīšana var notikt konsultējoties ar visiem nozares pārstāvjiem elektroniski) un Padomes sastāvu apstiprina Dome.
17. Padomes loceklis pārstāv attiecīgās nozares intereses kopumā.
18. Par Padomes locekli nevar būt domes struktūrvienības vadītājs vai pašvaldības iestādes vadītājs, deputāts.
19. Padomes locekļi no sava vidus ar balsu vairākumu ievēl Padomes priekšsēdētāju un priekšsēdētāja vietnieku uz vienu gadu.
20. Lēmums ir pieņemts, ja par to ir saņemts Padomes sastāva balsu vairākums.
21. Padomes sēdē var pieņemt lēmumus, ja tajā piedalās vismaz puse balsstiesīgo Padomes locekļu.
22. Padomi pārstāv un tās darbu organizē un vada Padomes priekšsēdētājs, viņa prombūtnes laikā – priekšsēdētāja vietnieks.
23. Padomes locekļus apstiprina darbībai uz vienu gadu ar Pašvaldības domes lēmumu līdz katra gada 1.jūlijam.
24. Padomes locekļi ar balsu vairākumu līdz katra gada 1.augustam ievēl Padomes priekšsēdētāju un vietnieku uz vienu gadu ar tiesībām būt pārvēlētiem, bet ne ilgāk kā uz diviem termiņiem pēc kārtas.
25. Padomes lēmumi ir rekomendējoši un informējoši - tie tiek pieņemti Padomes locekļiem vienojoties vai balsojot ar vienkāršu balsu vairākumu, ja viedokļi dalās. Vienāda balsu skaita gadījumā izšķirošā balss pieder Padomes priekšsēdētājam.
26. Padomes sēdes ir atklātas un tās sasauc Padomes priekšsēdētājs ne retāk kā reizi divos mēnešos vai arī biežāk, ja to pieprasa vismaz puse Padomes locekļu.
27. Lai nodrošinātu visu ieinteresēto pušu līdzdalību jautājumu apspriešanā, uz Padomes sēdi var tikt aicināti arī dažādu sabiedrisko organizāciju, uzņēmumu, partiju vai domes pārstāvji, kas pārstāv noteiktu sabiedrības grupu intereses.
28. Padomes sēdes ir atklātas.
29. Padomes sēdes jāprotokolē. Protokolēšanu veic elektroniski no Domes iecelts protokolētājs. Protokolu paraksta Padomes sēdes vadītājs un protokolētājs.
30. Padomes sēžu protokoli glabājas pie Padomes sekretāra uz Padomes pilnvaru laiku.
31. Padomes priekšsēdētājs pārstāv Padomi savas kompetences ietvaros.

**V. Padomes darbības pārtraukšana**

1. Padome tiek izveidota, reorganizēta un likvidēta ar Domes lēmumu.
2. Padomes locekli no pienākumu pildīšanas var atsaukt nozare, kas to ir izvirzījusi. Padomes locekli var atbrīvot no Padomes locekļa pienākumu pildīšanas ar Domes lēmumu, ja to pieprasa:
	1. Padomes loceklis, iesniedzot rakstisku iesniegumu;
	2. vismaz 3/4 Padomes locekļu;
	3. padomes priekšsēdētājs.

Vecpiebalgas novada domes

priekšsēdētāja Ella Frīdvalde - Andersone